72/144/ETY: Komission päätös, tehty 22 päivänä maaliskuuta 1972, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä



Virallinen lehti nro L 072 , 25/03/1972 s. 0022 - 0022

Suomenk. erityispainos Alue 3 Nide 4 s. 0093

Tanskank. erityispainos: Sarja II Nide II s. 0038

Ruotsink. erityispainos Alue 3 Nide 4 s. 0093

Englannink. erityispainos: Sarja II Nide II s. 0037



KOMISSION PÄÄTÖS, tehty 22 päivänä maaliskuuta 1972, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä(72/144/ETY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon 6 päivänä heinäkuuta 1967 annetun komission väliaikaisen työjärjestyksen(1), sellaisena kuin se on muutettuna 2 päivänä heinäkuuta 1970 tehdyllä päätöksellä(2), sekä katsoo, että komissio ottaa käyttöön 3 päivänä huhtikuuta 1968 tekemällään päätöksellä(3), sellaisena kuin se on viimeksi täydennettynä 26 päivänä toukokuuta 1971(4) tehdyllä päätöksellä, valtuutusjärjestelmän tiettyjen hallintotoimenpiteiden toteuttamiseksi maatalouden yhteisessä markkinajärjestelyssä, tämän järjestelmän käyttöönottoon komissiota ohjanneet syyt koskevat myös sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(5) 16 artiklassa tarkoitettujen vientimaksujen vahvistamista, eläinten ruokintaan tarkoitetun sokerin denaturointia koskevista yleisistä säännöistä 17 päivänä lokakuuta 1969 annetun neuvoston asetuksen (ETY) N:o 2049/69(6) 2 artiklan mukaisesti denaturointipalkkiot vahvistetaan yhdenmukaisella tavalla koko yhteisössä tai tarjouskilpailulla; viimeksi mainitussa tapauksessa tarjouskilpailussa on mainittava denaturointipalkkion määrä; tätä varten asetuksen (ETY) N:o 2049/69 4 artiklan 3 kohdassa säädetään enimmäismäärän vahvistamisesta tai päätöksestä olla jatkamatta tarjouskilpailua, ja kaupan vaatimusten vuoksi asetuksen (ETY) N:o 2049/69 3 ja 4 artiklassa tarkoitettu denaturointipalkkion enimmäismäärä tai yhdenmukainen denaturointipalkkio on vahvistettava hyvin nopeasti tarjousten esittämisen määräajan päättymisen jälkeen tai yhdenmukaisen denaturointipalkkion vahvistamisen tai muuttamisen aiheuttavien markkinatilanteen tekijöiden tarkastelun jälkeen; näissä tapauksissa olisi käytettävä valtuutusmenettelyä ja tämän vuoksi edellä tarkoitettua 3 päivänä huhtikuuta 1968 tehtyä päätöstä olisi täydennettävä, ON TEHNYT TÄMÄN PÄÄTÖKSEN: 1 artikla 1. Täydennetään valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen 1 artiklan 1 kohdan d alakohtaa luetelmakohdilla seuraavasti: "- eläinten ruokintaan tarkoitetun sokerin denaturointia koskevista yleisistä säännöistä 17 päivänä lokakuuta 1969 annetun neuvoston asetuksen (ETY) N:o 2049/69 2 artiklan 1 kohdassa ja 4 artiklan 3 kohdassa säädettyjä yhdenmukaista denaturointipalkkiota, denaturointipalkkion enimmäismääriä tai päätöstä olla jatkamatta tarjouskilpailua; - asetuksen N:o 1009/67/ETY 16 artiklan 5 kohdassa säädettyjä vientimaksuja." 2. Korvataan edellä mainitun päätöksen 1 artiklan 1 kohdan d alakohdan kolmannen luetelmakohdan viittaus asetuksen (ETY) N:o 1987/69 7 artiklaan viittauksella asetuksen (ETY) N:o 258/72 9 artiklaan. 2 artikla Tämä päätös tulee voimaan 27 päivänä maaliskuuta 1972. Se julkaistaan Euroopan yhteisöjen virallisessa lehdessä. Tehty Brysselissä 22 päivänä maaliskuuta 1972. Komission puolesta Puheenjohtaja S. L. MANSHOLT (1) EYVL N:o 147, 11.7.1967, s. 1 (2) EYVL N:o L 145, 3.7.1970, s. 28 (3) EYVL N:o L 89, 10.4.1968, s. 13 (4) EYVL N:o L 115, 27.5.1971, s. 44 (5) EYVL N:o 308, 18.12.1967, s. 1 (6) EYVL N:o L 263, 21.10.1969, s. 1